Frédéric Zigante

Frédéric Zigante (s. 1961) on ranskalainen kitaristi. Hän valmistui Milanon Giuseppe Verdi -konservatoriosta. Hänen opettajiaan olivat Ruggero Chiesa, Alirio Díaz ja Alexandre Lagoya. Perinteisen ohjelmiston esittämisen ohella Zigante on kantaesittänyt monia teoksia, joihin kuuluvat Alexandre Tansmanin Concertino ja Franco Donatonin Marches II. Zigante on pitänyt resitaaleja Italiassa, Britanniassa, Saksassa, Unkarissa, Kreikassa, Ranskassa, Sveitsissä, Alankomaissa, Japanissa, Espanjassa, Kiinassa, Puolassa ja Singaporessa. Hänen levytystensä joukossa ovat tulkinnat kaikista Heitor Villa-Lobosin soolokitarasävellyksistä.

Lähteet 

Ranskalaiset kitaristit
Vuonna 1961 syntyneet
Elävät henkilöt